cyanic-selkie/wikianc huggingface dataset:
คนหมาเดือด
คนหมาเดือด (Unleashed; Danny the Dog) เป็นภาพยนตร์แอ็คชั่น-ระทึกขวัญที่ออกฉายในปี ค.ศ. 2005 กำกับโดย หลุยส์ เลเทอร์เรียร์ เขียนบทโดย ลุก แบซง และร่วมอำนวยการสร้างโดย หลี่ เหลียนเจี๋ย และ ลุก แบซง นำแสดงโดย หลี่ เหลียนเจี๋ย, มอร์แกน ฟรีแมน, บ็อบ ฮอสกิ้นส์ และ เคอร์รี คอนดอน พร้อมออกแบบฉากต่อสู้โดย ยฺเหวียน เหอผิง ฉากและสถานที่ถ่ายทำของภาพยนตร์เรื่องนี้คือเมืองกลาสโกว์
คลื่นความโน้มถ่วง
ในวิชาฟิสิกส์ คลื่นความโน้มถ่วง (gravitational wave) คือความผันผวนของความโค้งในปริภูมิ-เวลาที่แผ่ออกเป็นคลื่น ที่เดินทางออกจากแหล่งกำเนิด อัลเบิร์ต ไอน์สไตน์ทำนายไว้ใน ค.ศ. 1916 บนพื้นฐานทฤษฎีสัมพัทธภาพทั่วไปของเขา  คลื่นความโน้มถ่วงส่งพลังงานเป็นรังสีความโน้มถ่วง (gravitational radiation) การมีคลื่นความโน้มถ่วงนี้เป็นผลลัพธ์ที่เกิดได้จากความไม่แปรเปลี่ยนลอเรนซ์ (Lorentz invariance) ของทฤษฎีสัมพัทธภาพทั่วไป เพราะนำมาซึ่งมโนทัศน์ความเร็วจำกัดของการแผ่ของอันตรกิริยากายภาพ ในทางตรงข้าม คลื่นความโน้มถ่วงมีไม่ได้ในกฎความโน้มถ่วงสากลของนิวตัน ซึ่งมีสัจพจน์ว่าอันตรกิริยากายภาพแผ่ด้วยความเร็วอนันต์
ก่อนการตรวจหาคลื่นความโน้มถ่วงโดยตรง มีหลักฐานโดยอ้อมว่ามีคลื่นนี้อยู่ ตัวอย่างเช่น การวัดระบบดาวคู่ฮัลส์–เทย์เลอร์แนะว่าคลื่นความโน้มถ่วงเป็นมากกว่ามโนทัศน์ทางทฤษฎี แหล่งที่เป็นไปได้อื่นของคลื่นความโน้มถ่วงที่ตรวจหาได้มีระบบดาวคู่อันประกอบด้วยดาวแคระขาว ดาวนิวตรอนและหลุมดำ ใน ค.ศ. 2016 มีตัวตรวจหาคลื่นความโน้มถ่วงหลายตัวอยู่ระหว่างการก่อสร้างหรือกำลังดำเนินงาน เช่น แอดแวนซ์ไลโกซึ่งเริ่มการสังเกตในเดือนกันยายน ค.ศ. 2015 ในเดือนกุมภาพันธ์ ค.ศ. 2016 คณะแอดแวนซ์ไลโกประกาศว่าพวกเขาตรวจหาคลื่นความโน้มถ่วงได้จากการชนกันของคู่หลุมดำ
บทนำ
ในทฤษฎีสัมพัทธภาพทั่วไปของไอน์สไตน์ ความโน้มถ่วงจัดเป็นปรากฏการณ์อันเกิดจากความโค้งของปริภูมิ-เวลา ความโค้งนี้เกิดจากการมีมวล โดยทั่วไป ยิ่งมีมวลบรรจุอยู่ในปริภูมิปริมาตรหนึ่งมากเท่าใด ความโค้งของปริภูมิ-เวลาจะยิ่งมากเท่านั้นที่ขอบของปริมาตรนี้ เมื่อวัตถุที่มีมวลเคลื่อนไปรอบในปริภูมิ-เวลา ความโค้งดังกล่าวจะเปลี่ยนเพื่อสะท้อนตำแหน่งที่เปลี่ยนของวัตถุเหล่านี้ ในบางกรณีแวดล้อม วัตถุที่มีความเร่งทำให้เกิดการเปลี่ยนความโค้งนี้ ซึ่งแผ่ออกนอกด้วยความเร็วแสงในรูปคล้ายคลื่น ปรากฏการณ์แผ่เหล่านี้เรียก "คลื่นความโน้มถ่วง"
เมื่อคลื่นความโน้มถ่วงผ่านผู้สังเกตที่อยู่ไกล ผู้สังเกตนั้นจะพบว่าปริภูมิ-เวลาถูกบิดจากผลของความเครียด ระยะทางระหว่างวัตถุอิสระเพิ่มและลดเป็นจังหวะเมื่อคลื่นผ่าน ด้วยความถี่สมนัยกับคลื่นนั้น เหตุการณ์นี้เกิดแม้วัตถุอิสระเหล่านั้นไม่มีแรงไม่สมดุลกระทำ ขนาดของผลนี้ลดผกผันกับระยะทางจากแหล่งกำเนิด มีการทำนายว่าระบบดาวนิวตรอนคู่ที่เวียนก้นหอยเข้าหากัน (Inspiral) เป็นแหล่งกำเนิดทรงพลังของคลื่นความโน้มถ่วงเมื่อทั้งสองรวมกัน เนื่องจากความเร่งมหาศาลของมวลทั้งสองขณะที่โคจรใกล้กันและกัน ทว่า เนื่องจากระยะทางดาราศาสตร์ถึงแหล่งกำเนิดเหล่านี้ทำให้มีการทำนายว่าเมื่อวัดผลบนโลกจะได้ค่าน้อยมาก คือ มีความเครียดน้อยกว่า 1 ส่วนใน 1020 นักวิทยาศาสตร์กำลังพยายามแสดงการมีอยู่ของคลื่นเหล่านี้ด้วยตัวรับที่ไวขึ้นอีก การวัดที่ไวที่สุดในปัจจุบันอยู่ที่ประมาณ 1 ส่วนใน 5 (ใน ค.ศ. 2012) ของหอดูดาวไลโกและเวอร์โก หอดูดาวบนอวกาศ สายอากาศอวกาศอินเตอร์เฟียโรมิเตอร์เลเซอร์ (Laser Interferometer Space Antenna) กำลังอยู่ระหว่างการพัฒนาโดยองค์การอวกาศยุโรป
คลื่นความโน้มถ่วงควรทะลุทะลวงบริเวณของปริภูมิที่คลื่นไฟฟ้าแม่เหล็กผ่านไม่ได้ มีการตั้งสมมุติฐานว่าคลื่นความโน้มถ่วงจะสามารถให้สารสนเทศเกี่ยวกับหลุมดำและวัตถุประหลาดอื่นในเอกภพห่างไกลแก่ผู้สังเกตบนโลกได้ ระบบเช่นนี้ไม่สามารถสังเกตได้ด้วยวิธีดั้งเดิมอย่างกล้องโทรทรรศน์แสงหรือกล้องโทรทรรศน์วิทยุ ฉะนั้น ดาราศาสตร์คลื่นความโน้มถ่วงจึงให้การรับรู้ใหม่ต่อการทำงานของเอกภพ โดยเฉพาะอย่างยิ่ง คลื่นความโน้มถ่วงอาจเป็นที่สนใจของนักจักรวาลวิทยาเพราะให้หนทางที่เป็นไปได้ในการสังเกตเอกภพช่วงต้นมากได้ สิ่งนี้เป็นไปไม่ได้ในดาราศาสตร์ดั้งเดิม เพราะก่อนการรวมประจุ (recombination) เอกภพทึบต่อรังสีไฟฟ้าแม่เหล็ก การวัดคลื่นความโน้มถ่วงที่แม่นจะยังให้นักวิทยาศาสตร์ทดสอบทฤษฎีสัมพัทธภาพทั่วไปได้ทะลุปรุโปร่งมากขึ้นด้วย
ในหลักการ คลื่นความโน้มถ่วงอาจมีอยู่ได้ในทุกความถี่ ทว่า คลื่นความถี่ต่ำมากจะไม่สามารถตรวจหาได้และไม่มีแหล่งที่น่าเชื่อถือของคลื่นความถี่สูงที่ตรวจหาได้ สตีเฟน ฮอว์คิงและเวอร์เนอร์ อิสราเอลแสดงรายการแถบความถี่ต่าง ๆ สำหรับคลื่นความโน้มถ่วงที่สามารถตรวจหาได้ มีพิสัยตั้งแต่ 10−7 เฮิรตซ์จนถึง 1011 เฮิรตซ
ท้องฟ้าจำลองเนห์รู
ท้องฟ้าจำลองเนห์รู (Nehru Planetarium) เป็นหนึ่งในท้องฟ้าจำลองห้าแห่งในอินเดีย ที่ตั้งชื่อตามชวาหะร์ลาล เนห์รู นายกรัฐมนตรีคนแรกของประเทศอินเดีย กระจายตัวอยู่ในมุมไบ นิวเดลี ปูเณ และบังคาลอร์ รวมถึงท้องฟ้าจำลองชวาหะร์ในอลาหาบาด เมืองเกิดของเนห์รู
ท้องฟ้าจำลองเนห์รูตั้งอยู่บนพื้นที่ของตรีมูรติภวัน ในกรุงนิวเดลี หรือที่รู้จักกันอย่างเป็นทางการว่า 'พิพิธภัณฑ์และห้องสมุดอนุสรณ์เนห์รู' ซึ่งก่อนหน้าเป็นที่พำนักอย่างเป็นทางการของชวาหระลาล เนห์รู นายกรัฐมนตรีคนแรกของอินเดีย และปัจจุบันเป็นพิพิธภัณฑ์อนุสรณ์รำลึกของเนห์รู ในปีพ.ศ. 2507 กองทุนอนุสรณ์ชวาหะร์ลาล เนห์รู ได้รับการจัดตั้งขึ้นเพื่อส่งเสริมความคิดริเริ่มของเขาในดำเนินการสร้างท้องฟ้าจำลองเนห์รูโดยมีเป้าหมายเพื่อส่งเสริมการศึกษาด้านดาราศาสตร์ ท้องฟ้าจำลองแห่งนี้ดำเนินงานเพื่อวัตถุประสงค์เดียวกับท้องฟ้าจำลองในมุมไบเพื่อเป็นพิพิธภัณฑ์อนุสรณ์ของอินทิรา คานธี เมื่อวันที่ 6 กุมภาพันธ์ พ.ศ. 2527
หนึ่งในนิทรรศการสำคัญของท้องฟ้าจำลองเนห์รูคือ ยานโซยุส ที-10 (Soyuz T-10) ซึ่งบรรทุกราเกซ เชอร์มา นักบินอวกาศคนแรกของอินเดียสู่อวกาศ พร้อมกับชุดอวกาศและบันทึกภารกิจของเขา
บรรจุภัณฑ์ชนิดอ่อนขนาดใหญ่
บรรจุภัณฑ์ชนิดอ่อนขนาดใหญ่ หรือ บิ๊กแบ็ก หรือ บัลก์แบ็ก (Flexible Intermediate Bulk Container ย่อ: FIBC, big bag หรือ bulk bag) เป็นบรรจุภัณฑ์มาตรฐานขนาดใหญ่สำหรับเก็บและขนส่งผลิตภัณฑ์แห้งที่ไหลได้ ตัวอย่างเช่น ทราย ปุ๋ย และพลาสติกเม็ดเล็ก ๆ
ท้องฟ้าจำลองเนห์รู
โดมท้องฟ้าจำลองที่แสดง ณ ท้องฟ้าจำลองเนห์รู ได้รับความนิยมอย่างมากและดึงดูดผู้เข้าชมมากกว่า 200,000 คนต่อปี โดมท้องฟ้าจำลองเป็นโถงรูปโดมแสดงข้อมูลเกี่ยวกับกลุ่มดาวและดาวเคราะห์ ภาพต่างๆ เช่น การ์ตูน ภาพวาด คอมพิวเตอร์แอนิเมชั่น คลิปวิดีโอ และเอฟเฟกต์พิเศษต่าง ๆ ถูกนำมาใช้ในการแสดงที่นี่
บรรจุภัณฑ์ชนิดอ่อนขนาดใหญ่
บิ๊กแบ็กพบทำจากพอลีเอทีลีนหรือพอลีโพรพีลีนสานหนามากที่สุด มีทั้งแบบเคลือบผิวและไม่เคลือบผิว มักมีขนาดเส้นผ่านศูนย์กลางประมาณ 110 เซนติเมตร และมีความสูงหลายขนาดตั้งแต่ 100 ถึง 200 เซนติเมตร ปกติรับน้ำหนักได้ประมาณ 1,000 กิโลกรัม แต่บรรจุภัณฑ์ที่ใหญ่กว่าสามารถเก็บได้มากกว่านั้น บิ๊กแบ็กเฉลี่ยที่ทำขึ้นเพื่อขนส่งของหนักหนึ่งตันมีน้ำหนักระหว่าง 5-7 ปอนด์
ท้องฟ้าจำลองเนห์รู
ท้องฟ้าจำลองเนห์รูปิดทำการซ่อมแซมชั่วคราวและเปิดขึ้นอีกครั้งในเดือนกันยายน พ.ศ. 2553 มูลค่าการบูรณะ 110 ล้านรูปี เพื่อแล้วเสร็จก่อนการแข่งขันกีฬาเครือจักรภพปี พ.ศ. 2553 และได้รับไม้ผลัดของสมเด็จพระราชินี ปัจจุบันใช้เครื่องฉายดาวความละเอียดสูง Definiti "Megastar" ที่สามารถแสดงดาวได้ 2 ล้านดวง นอกจากนี้ยังติดตั้งกล้องโทรทรรศน์เก่า กล่องฉายภาพ และตัวกรองแสงอาทิตย์เมื่อมีการเกิดสุริยุปราคาขนาดใหญ่ด้วย
บรรจุภัณฑ์ชนิดอ่อนขนาดใหญ่
บรรจุภัณฑ์ชนิดอ่อนขนาดใหญ่นิยามว่าเป็น intermediate bulk container ที่มีตัวทำมาจากเส้นใยยืดหยุ่น มีคุณสมบัติ ไม่สามารถถือได้ด้วยมือเมื่อบรรจุแล้ว, ตั้งใจใช้กับการขนส่งวัตถุแข็งในรูปผง เกล็ดหรือเม็ดเล็ก ๆ, ไม่ต้องการการบรรจุเพิ่มเติม, ออกแบบมาเพื่อให้ยกขึ้นโดยจับส่วนบนสุดโดยอุปกรณ์อย่าง lift loop หรือ strap
ป่าคดจาวัล
ป่าคดจาวัล (곶자왈 숲, คดจาวัลซุบ; Gotjawal Forest) หมายถึง ป่าที่เกิดขึ้นเองตามธรรมชาติ พบเฉพาะบนเกาะเชจู บริเวณที่ราบตอนกลางของเขาฮัลลา (Halla)
ในปัจจุบันนี้ ถึงแม้ว่าพื้นที่ป่าจะมีบริเวณกว้างและไม่ถูกบุกรุกโดยคนท้องถิ่น แต่เนื่องจากการเติบโตทางเศรษฐกิจและการพัฒนาของอุตสาหกรรมท่องเที่ยวของประเทศเกาหลีใต้ โดยเฉพาะบนเกาะเชจู ทำให้พื้นที่ป่าดังกล่าวเสี่ยงต่อการถูกบุกรุกและทำลายอย่างต่อเนื่อง
ที่มาของคำว่า คดจาวัล
โดยทั่วไปคนพื้นเมืองบนเกาะเชจูจะเรียกป่าทุกประเภทที่ปกคลุมบริเวณหินลาวาว่า คดจาวัล ซึ่งตามปทานุกรมภาษาท้องถิ่น คำว่า คดจาวัล หมายถึง ป่าที่รกร้าง ไม่มีผู้คนอาศัยอยู่ เป็นป่าที่ผสมระหว่างไม้ยืนต้นและไม้พุ่ม อย่างไรก็ตาม ซง ชี-แท (Song Shi-tae) เสนอความหมายใหม่ของคดจาวัลในวิทยานิพนธ์ปริญญาเอกของเขาว่า ควรใช้คำว่า Gotjawal Lava แทน Lava เพื่อให้ง่ายต่อการจัดสรรพื้นที่ทำกินและน้ำใต้ดิน ในปี 2004 ช็อง กวัง-จุง (Jeong Gwang-jung) ระบุว่ามีคนบางกลุ่มเห็นว่า คดจาวัล ไม่ควรมีความหมายเฉพาะลักษณะทางภูมิศาสตร์ แต่ควรรวมมุมมองทางด้านนิเวศวิทยา ประวัติศาสตร์ และวัฒนธรรมด้วย
ป่าคดจาวัลทั้งหมดจะพบในบริเวณที่เป็นหินลาวา ทำให้ยากต่อการทำเกษตรกรรม ดังนั้นความหมายที่อาจเหมาะสมของคำว่า คดจาวัล คือ ป่าที่พบเฉพาะบนเกาะเชจู ที่ยากต่อการทำเกษตรกรรม เนื่องจากปกคลุมไปด้วยหิน
ลักษณะเฉพาะ
ป่าคดจาวัลมีลักษณะสำคัญ 3 อย่างคือ เกิดขึ้นบนหิน, มีพืชเฉพาะถิ่นที่สำคัญกับระบบนิเวศ และช่วยให้น้ำฝนซึมผ่านและเก็บกับเป็นน้ำใต้ดิน
พื้นที่ที่เต็มไปด้วยหิน
ป่าคดจาวัลเกิดขึ้นบนพื้นที่ของหิน ทำให้ยากต่อการพัฒนาให้เป็นพื้นที่เกษตรกรรม ดังนั้นพื้นที่ป่ายังไม่ถูกบุกรุกมากนักจนถึงศตวรรษที่ 20 ในปี 2000 การศึกษาของซง ชี-แท (Song Shi-tae) ได้ยืนยันว่าผืนป่าคดจาวัลส่วนใหญ่ตั้งอยู่บนหินลาวาชนิด AA และจากการลงพื้นที่ ทำให้เขาสามารถระบุพื้นที่ป่าคดจาวัลบนเกาะเชจูได้เป็น 4 แห่งใหญ่ อย่างไรก็ตามจากการศึกษาเพื่อเติมพบว่า ป่าคดจาวัลตั้งอยู่บนหินลาวาสองชนิด คือ อาอา (ʻAʻā) และปาโฮเวโฮเว (Pāhoehoe) ดร.ซง ชี-แท จึงเสนอชื่อใหม่คือ บิลเลลาวา (Bille Lava) อ้างอิงจากภาษาท้องถิ่นนั่นเอง
ที่อยู่อาศัยของสัตว์และพืชที่เสี่ยงต่อการสูญพันธุ์
จากวิทยานิพนธ์ของ ยิม อึนยัง (Yim Eun Young) บริเวณที่เรียกว่า ดงแบ็กดงซัน (Dong Baek Dong San) หมายถึงป่าคามิเลีย ที่กินพื้นที่ราว 590,083 ตารางเมตร และเป็นส่วนหนึ่งของป่าคดจาวัลที่ตั้งอยู่ถนน San 12, หมู่บ้านซ็อนฮึล (Seonheul-ri), ตำบลโชช็อน (Jocheon-eup), เมืองเชจู เป็นที่เดียวที่พบ Mankyua chejuense ซึ่งเป็นพืชในตระกูลเฟิร์นชนิดใหม่ที่เพิ่งถูกค้นพบ ยิม อึนยังสรุปว่า พื้นที่บริเวณนี้เป็นแหล่งที่อยู่อาศัยสำคัญสำหรับพืชตระกูลเฟิร์น (bryophyte) เป็นอย่างมาก
นอกจากนี้ กระทรวงสิ่งแวดล้อมของเกาหลีใต้ได้พบพันธุ์ไม้หายาก และสัตว์หลายชนิดที่ใกล้สูญพันธ์ในป่าคดจาวัลด้วย โดยคิดเป็นร้อยละ 15 ของพันธุ์พืชและสัตว์ทั้งหมดที่พบในเกาหลีใต้ (ประมาณ 600 สปีชีส์ จาก 4,000 สปีชีส์ของสิ่งมีชีวิตที่พบในเกาหลีใต้ทั้งหมด) ทั้งนี้ยังมีแพลงตอนอีก 5 ชนิดใหม่ที่เพิ่งถูกค้นพบจากการสำรวจป่าคดจาวัลในปี 2005 อย่างไรก็ตามยังคงมีบริเวณป่าคดจาวัลบนเกาะเชจูที่ยังไม่มีการสำรวจอีกมาก
น้ำใต้ดิน
บนเกาะเชจู ปริมาณน้ำฝนประมาณร้อยละ 46 จะซึมผ่านหินลาวาที่มีอยู่ทั่วไปบนเกาะ ซึ่งเป็นปริมาณน้ำฝนที่ถูกดูดซึมลงชั้นใต้ดินมากที่สุดในเกาหลีใต้ ทำให้เกาะเชจูมีน้ำใต้ดินที่สะอาดและเป็นแหล่งน้ำดื่มที่สำคัญ ป่าคดจาวัลมีบทบาทสำคัญที่ช่วยให้น้ำฝนสามารถซึมผ่านหินและเก็บกักในชั้นหินหรือชั้นดินที่อยู่ใต้พื้นโลก กลายเป็นแหล่งน้ำใต้ดินที่บริสุทธิ์ ทั้งนี้จะสังเกตเห็นได้อย่างชัดเจนว่ามีแม่น้ำไม่กี่สายในป่าทางด้านตะวันออกและตะวันตกบนเกาะเชจู เนื่องจากป่าคดจาวัลครอบคลุมบริเวณดังกล่าว ทำให้น้ำฝนปริมาณมากซึมลงใต้ดิน ในขณะที่พื้นที่ทางเหนือและใต้ของเกาะจะมีแม่น้ำเล็ก ๆ หลายสาย
นายกเทศมนตรีลอนดอน
นายกเทศมนตรีลอนดอน (mayor of London) เป็นประธานฝ่ายบริหารขององค์การมหานครลอนดอน ตำแหน่งนี้ได้รับการจัดตั้งขึ้นใน ค.ศ. 2000 หลังจากการลงประชามติว่าด้วยการกระจายอำนาจในมหานครลอนดอนใน ค.ศ. 1998 และเป็นตำแหน่งนายกเทศมนตรีตำแหน่งแรกที่ได้รับการเลือกตั้งโดยตรงในสหราชอาณาจักร
นายกเทศมนตรีคนปัจจุบันคือซาดีก คาน ซึ่งเข้ารับตำแหน่งเมื่อวันที่ 9 พฤษภาคม ค.ศ. 1916 และผู้ประเดิมตำแหน่งคนแรกคือเคน ลิฟวิงสตัน ซึ่งดำรงตำแหน่งเมื่อวันที่ 4 พฤษภาคม ค.ศ. 2000 จนกระทั่งแพ้การเลือกตั้งในเดือนพฤษภาคม ค.ศ. 2008 ให้กับบอริส จอห์นสัน
สภาลอนดอนมีทำหน้าที่ตรวจสอบการบริหารงานของนายกเทศมนตรี ในขณะเดียวกันนายกเทศมนตรีก็ได้รับการสนับสนุนจากคณะเทศมนตรีในการบริหารดูแลพื้นที่ทั่วทั้งลอนดอน รวมถึงนครลอนดอน (ซึ่งมีนายกเทศมนตรีประจำนครลอนดอนด้วย) แต่ละโบโรในลอนดอนยังมีนายกเทศมนตรีทางพิธีการหรือมีนายกเทศมนตรีที่มาจากการเลือกตั้งในกรณีของแฮ็กนีย์ ลูอิชัม นิววัม และทาวเวอร์แฮมเล็ต
วอยแชค ชแชนสนือ
วอยแชค ตอมัช ชแชนสนือ (Wojciech Tomasz Szczęsny; เกิดวันที่ 18 เมษายน ค.ศ. 1990) เป็นนักฟุตบอลชาวโปแลนด์ ปัจจุบันลงเล่นในตำแหน่งผู้รักษาประตูให้กับยูเวนตุส สโมสรในเซเรียอา และทีมชาติโปแลนด์
ชแชนสนือ สร้างชื่อขึ้นมาจากการเป็นผู้รักษาประตูมือหนึ่งของอาร์เซนอล โดยย้ายมาอยู่กับอาร์เซนนอลตั้งแต่อายุแค่ 16 ปี จนกระทั่งได้รับโอกาสลงสู่สนามครั้งแรกในเดือนกันยายนปี ค.ศ. 2009 จากนั้นได้ผู้รักษาประตูมือหนึ่งในยูฟ่าแชมเปียนส์ลีกรอบ 16 ทีมสุดท้ายพบกับบาร์เซโลนา ในฤดูกาล 2010–11 ซึ่งทำให้ชแชนสนือกลายมาเป็นผู้รักษประตูมือหนึ่งของอาร์เซนอลไปด้วยเลย  แต่ในฤดูกาล 2014–15 ชแชนสนือเล่นได้อย่างผิดพลาดหลายครั้ง เป็นผลให้สโมสรต้องแพ้หรือเสียคะแนน อีกทั้งยังมีความประพฤติที่นอกลู่นอกทางคือ ถูกจับได้ว่าแอบสูบบุหรี่ในระหว่างพักครึ่งการแข่งขัน จึงถูกระงับการลงเล่นและถูกปรับเงินเป็นจำนวน 20,000 ปอนด์จากสโมสร และกลายเป็นว่าดาบิด โอสปีนา ผู้รักษาประตูสำรองขึ้นมาทำหน้าที่ผู้รักษาประตูแทนจนจบฤดูกาล และก่อนเปิดฤดูกาล 2015–16 เมื่อแปเตอร์ แช็ค ได้ย้ายเข้ามา ชแชนสนือจึงได้ย้ายไปเล่นให้กับโรมาในเซเรียอา อิตาลี ด้วยการยืมตัวเป็นระยะเวลา 1 ฤดูกาล   และก็ได้มีการต่อสัญญายืมตัวไปอีก 1 ฤดูกาล
จนกระทั่งหลังจบฤดูกาล 2016–17 ก็ได้ย้ายไปสู่ยูเวนตุสอย่างเป็นทางการ ด้วยค่าตัว 12.2 ล้านยูโร
เกียรติประวัติ
อาร์เซนอล
ยูเวนตุส
แหล่งข้อมูลอื่น
1990
ประธานาธิบดีนาอูรู
ประธานาธิบดีนาอูรู เป็นตำแหน่งที่ได้รับเลือกตั้งจากสมาชิกรัฐสภานาอูรู โดยเป็นทั้งประมุขแห่งรัฐและหัวหน้ารัฐบาลแห่งนาอูรู โดยมีระยะเวลาการดำรงตำแหน่ง 3 ปี พรรคการเมืองมีบทบาทเพียงเล็กน้อยในการเมืองของนาอูรู และช่วงเวลาแห่งความไม่แน่นอนในตำแหน่งประธานาธิบดีมักเกิดขึ้นบ่อยครั้ง การเปลี่ยนแปลงความเป็นพันธมิตรระหว่างกลุ่มบุคคลจำนวนน้อยสามารถนำไปสู่การเปลี่ยนแปลงในการจัดตั้งรัฐบาล รวมถึงตำแหน่งประธานาธิบดีด้วยเช่นกัน
ประเทศไซปรัสในพาราลิมปิกฤดูร้อน 2012
ประเทศไซปรัส เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติไซปรัสเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 3 คนใน 3 ชนิดกีฬา
กรีฑา
ผลการแข่งขันดังนี้ :
นอร์ทอเมริกัน ที-6 เท็กซ์ซาน
นอร์ทอเมริกัน ที-6 เท็กซ์ซาน (North American T-6 Texan) เป็นเครื่องบินฝึกสอนเครื่องยนต์เดี่ยวขั้นสูงของอเมริกา ใช้ในการฝึกนักบินของกองทัพอากาศสหรัฐ กองทัพเรือสหรัฐ กองทัพอากาศหลวง กองทัพอากาศแคนาดาและกองทัพอากาศอื่น ๆ ของเครือจักรภพอังกฤษในช่วงสงครามโลกครั้งที่สองและในทศวรรษที่ 1970
จ่าสลอจเตอร์
รอเบิร์ต รีมัส (Robert Remus; เกิด 27 สิงหาคม ค.ศ. 1948) เป็นนักมวยปล้ำอาชีพกึ่งเกษียณอายุชาวอเมริกันที่รู้จักกันดีในสังเวียน WWE มีชื่อ จ่าสลอจเตอร์ (Sgt. Slaughter) เป็นอดีตแชมป์ WWF 1 สมัย และได้เข้าสู่หอเกียรติยศดับเบิลยูดับเบิลยูอีประจำปี 2004
เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ
เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ (Henrietta Godolphin, 2nd Duchess of Marlborough) เป็นบุตรีของจอห์น เชอร์ชิล ดยุกแห่งมาร์ลบะระ แม่ทัพแห่งกองทัพอังกฤษ กับซาราห์ เจนนิงส์ สหายและคนสนิทของสมเด็จพระราชินีนาถแอนน์แห่งบริเตนใหญ่
เธอมีชื่อแรกเกิดว่า เฮนรีเอ็ตตา เชอร์ชิล (Henrietta Churchill) เมื่อบิดาได้รับสถาปนาเป็นเอิร์ลแห่งมาร์ลบะระในปี ค.ศ. 1689 เธอจึงได้คำนำหน้าเป็น "เลดี" เธอสมรสกับฟราสซิส กอลดอลฟีน ในปีค.ศ. 1698 และเปลี่ยนนามสกุล และเมื่อพ่อสามีได้รับสถาปนาเป็นเอิร์ลที่ 1 แห่งกอลดอลฟีน เธอจึงมีฐานันดรเป็น "ไวเคาน์เตสเรียลตัน" (Viscountess Rialton) ต่อมาเมื่อพ่อสามีถึงแก่กรรมและสามีได้เป็นเอิร์ลที่ 2 แห่งกอลดอลฟีนในปี 1712 ทำให้เธอมีฐานันดรเป็น "เคาน์เตสแห่งกอลดอลฟีน"
พระราชบัญญัติที่ผ่านโดยรัฐสภาอังกฤษในปีค.ศ. 1706 อนุญาตให้บุตรีของดยุก สามารถสืบตำแหน่งและสิทธิของบิดาได้ ทำให้เมื่อบิดาถึงแก่อสัญกรรมในปี 1722 นางจึงได้ขึ้นสืบตำแหน่งเป็น "ดัชเชสที่ 2 แห่งมาร์ลบะระ" และเนื่องจากบิดามีตำแหน่งเป็นเจ้าแว่นแคว้นในจักรวรรดิโรมันอันศักดิ์สิทธิ์ ทำให้เธอมีศักดิ์เป็นเจ้าหญิงแว่นแคว้นในจักรวรรดิโรมันอันศักดิ์สิทธิ์ด้วย แต่เธอไม่ได้สืบสิทธิของบิดาในจักรวรรดิฯเนื่องจากข้อห้ามตามกฎหมายแซลิกที่ห้ามสตรีสืบบัลลังก์ของบิดา
อ้างอิง
16811733
ลูเป ปินตอร์
ประวัติ
ปินตอร์เกิดในครอบครัวที่ยากจนและเป็นกรรมกรใน Cuajimalpa นอกเมืองเม็กซิโกซิตี้เมื่อ 13 เมษายน พ.ศ. 2498 และมีปัญหาขัดแย้งกับพ่ออย่างรุนแรง จนหนีออกจากบ้านมาอาศัยอยู่ข้างถนน จนสุดท้ายหันมาสนใจการชกมวยและขึ้นชกมวยสากลอาชีพเมื่อ พ.ศ. 2517 เริ่มชกครั้งแรกชนะน็อค มานูเอล บัซเกซ ยก 2 จากนั้นได้ชกชนะสร้างชื่อเสียงมาเรื่อยๆ จน 3 มิถุนายน พ.ศ. 2522 จึงได้ครองแชมป์โลก WBC รุ่นแบนตั้มเวท ชนะคะแนนการ์โลส ซาราเต ป้องกันตำแหน่งได้สองครั้งก่อนจะมาป้องกันตำแหน่งกับจอห์นนี โอเวน ที่สหรัฐ การชกครั้งนี้เกิดเหตุน่าสลดใจขึ้น เมื่อโอเวนเป็นฝ่ายแพ้น็อคปินตอร์ในยกที่ 12 อย่างบอบช้ำโดยถูกชกลงไปนัปแปดถึงสองครั้ง ก่อนจะถูกชกจนหมดสติคาเวที โอเว่นถูกนำส่งโรงพยาบาลด้วยอาการเลือดคั่งในสมอง และไม่สามารถช่วยชีวิตไว้ได้ โอเว่นเสียชีวิตในอีก 2 เดือนต่อมา ซึ่งมีผู้วิพากษ์วิจารณ์ว่าการชกครั้งนี้น่าจะยุติลงตั้งแต่ยก 10 แล้ว
หลังจากนั้น ปินตอร์ป้องกันตำแหน่งแชมป์ได้อีก 5 ครั้งก่อนจะสละตำแหน่ง ขึ้นไปชิงแชมป์โลก WBC รุ่นจูเนียร์เฟเธอร์เวท กับวิลเฟรโด โกเมซ เมื่อ พ.ศ. 2525 และเป็นฝ่ายแพ้น็อกในยกที่ 14 ปินตอร์หยุดชกไปใน พ.ศ. 2526 และกลับมาชกใหม่ใน พ.ศ. 2527 จน พ.ศ. 2528 ปินตอร์จึงได้ชิงแชมป์โลกรุ่นเดิมอีกครั้ง คราวนี้เป็นฝ่ายชนะคะแนน ฆวน เมซา ได้ครองแชมป์โลก แต่เมื่อมาป้องกันตำแหน่งครั้งแรกในประเทศไทยกับสามารถ พยัคฆ์อรุณ ปินตอร์กลับทำน้ำหนักไม่ได้ ถูกปลดจากตำแหน่ง และเมื่อขึ้นชก ก็เป็นฝ่ายแพ้น็อคสามารถในยกที่ 5
ปินตอร์หยุดชกไปหลายปี กลับมาชกใหม่ใน พ.ศ. 2537 ในรุ่นไลท์เวท แต่ก็ชกแพ้มากกว่าชนะ ขึ้นชิงแชมป์ WBC Fecarbox สองครั้งก็ไม่ประสบความสำเร็จ หลังจากแพ้น็อค รัวเซลล์ มอสลีย์ ยก 2 เมื่อ พ.ศ. 2538 ปินตอร์จึงแขวนนวมไป
ปินตอร์เป็นนักมวยคนหนึ่งที่บริหารการเงินของตัวเองได้ดี เลิกชกไปแล้ว เขาเปิดโรงเรียนสอนชกมวย และมีชีวิตไม่ลำบากนัก
มาร์กวี-เอ1
มาร์กวี-เอ1 (MarkV-A1) เป็นหุ่นยนต์ทำลายล้างวัตถุระเบิดที่ได้รับการออกแบบโดยบริษัทนอร์ทธรอป กรัมแมน มันเป็นส่วนหนึ่งของสายรีโมเทค แอนดรอส ซึ่งรวมถึงหุ่นยนต์อีโอดีอื่น มาร์กวีมีน้ำหนัก 800 ปอนด์ และมีขนาดประมาณเครื่องตัดหญ้าแบบนั่งขับ ด้วยแขนหุ่นยนต์ที่กางออกอย่างเต็มที่ ความสูงของหุ่นยนต์จะอยู่ที่ 8 ฟุต และมีระบบการย่างก้าวที่ได้รับการออกแบบมาเพื่อสำรวจภูมิประเทศที่ยากแก่การเข้าถึง มาร์กวีสามารถทำลายอาวุธได้ด้วยน้ำแรงดันสูง สำหรับการยับยั้งการทำงานของระเบิด หรือหากมีความจำเป็น ก็สามารถใช้ปืนลูกซองได้
โดยเบ็ดเสร็จ มาร์กวี-เอ1 มีกล้องวิดีโอสี่ตัว ซึ่งรวมถึงกล้องติดตั้งอยู่บนเสาที่ยื่นออกมาจากด้านบนของหุ่นยนต์อันหนึ่ง และมันยังมีไมโครโฟน, ไฟฉาย และเซ็นเซอร์รวมอื่น ๆ อีกหลายตัว
ตำบลหนองแปน (อำเภอเจริญศิลป์)
หนองแปน เป็นตำบลหนึ่งในอำเภอเจริญศิลป์ จังหวัดสกลนคร มีลักษณะเป็นที่สูงทางด้านเหนือในระดับความสูง 190 เมตรจากระดับน้ำทะเลปานกลาง ส่วนทางตอนกลางและทางใต้ของตำบล เป็นที่ลุ่มในระดับความสูง 177 เมตรจากระดับน้ำทะเลปานกลาง พื้นที่ส่วนใหญ่ใช้ในการทำนา ทำสวน ทำไร่ ตั้งอยู่ห่างจากตัวอำเภอเจริญศิลป์ตามถนนสายหนองแปน–โคกคอน–เจริญศิลป์ ระยะทางประมาณ 26 กิโลเมตร และตามถนนสายหนองแปน–สว่างแดนดิน–เจริญศิลป์ ระยะทาง 47 กิโลเมตร
ประวัติ
ตำบลหนองแปนเดิมเป็นหมู่บ้านในตำบลโคกสี อำเภอสว่างแดนดิน ต่อมาทางราชการได้แบ่งแยกท้องที่ตำบลโคกสีออกมาจัดตั้งเป็น ตำบลหนองแปน เมื่อวันที่ 22 กันยายน พ.ศ. 2523 โดยมีการจัดตั้งสภาตำบลหนองแปนในพื้นที่ จนกระทั่งมีการจัดตั้งสภาตำบลหนองแปนเป็นองค์การบริหารส่วนตำบลหนองแปนเมื่อวันที่ 16 ธันวาคม พ.ศ. 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล
การแบ่งเขตการปกครอง
ตำบลหนองแปนแบ่งเขตการปกครองออกเป็น 11 หมู่บ้าน ได้แก่
การศึกษา
โรงเรียนประถมศึกษา 1 แห่ง โรงเรียนขยายโอกาสทางการศึกษา 3 แห่ง ศูนย์พัฒนาเด็กเล็กในสังกัดองค์การบริหารส่วนตำบลหนองแปน 3 ศูนย์ ศูนย์การศึกษานอกโรงเรียน 1 แห่ง
ที่อ่านหนังสือพิมพ์ประจำหมู่บ้าน 6 แห่ง
สถาบันและองค์การศาสนา
วัด/สำนักสงฆ์ 9 แห่ง
การสาธารณสุข
โรงพยาบาลของรัฐ 1 แห่ง
มิสแกรนด์อินเตอร์เนชันแนล 2023
มิสแกรนด์อินเตอร์เนชันแนล 2023 (Miss Grand International 2023) เป็นการประกวด มิสแกรนด์อินเตอร์เนชันแนล ครั้งที่ 11 กำหนดจัดขึ้นในวันที่ 25 ตุลาคม พ.ศ. 2566 ณ สนามกีฬาในร่มฟู้เถาะ นครโฮจิมินห์, ประเทศเวียดนาม โดยเป็นการกลับมาเป็นเจ้าภาพจัดการประกวดครั้งที่ 2 ของประเทศเวียดนาม หลังจากเป็นเจ้าภาพจัดการประกวดครั้งแรกคือ มิสแกรนด์อินเตอร์เนชันแนล 2017
หลังเสร็จสิ้นการประกวด ผู้ที่ได้รับตำแหน่งมิสแกรนด์อินเตอร์เนชันแนล 2023 จะได้รับมงกุฎและสายสะพายจาก อีซาแบลา เมนิง มิสแกรนด์อินเตอร์เนชันแนล 2022 จากประเทศบราซิล ทั้งนี้ผู้ที่ได้รับตำแหน่งมิสแกรนด์อินเตอร์เนชันแนล 2023 นั้นต้องย้ายมาพำนักอยู่ในประเทศไทยตลอดช่วงเวลาที่ดำรงตำแหน่งเป็นเวลา 1 ปี เพื่อปฏิบัติภารกิจต่อต้านสงครามและความรุนแรงในทุกรูปแบบ ตามแคมเปญ "Stop the War and Violence" ของการประกวด
ลำดับ
{| class="floatright" style="border:none; font-size: 85%;"
ผู้เข้าประกวด
ณ วันที่, ผู้เข้าประกวด 44 คนที่ได้รับการยืนยันแล้ว:
การคัดเลือกผู้เข้าร่วม
การคัดเลือกจัดหาตัวแทนระดับประเทศ รายชื่อ การประกวดคัดเลือก/การเเต่งตั้ง รอบคัดเลือกระดับประเทศของมิสแกรนด์อินเตอร์เนชันแนล 2023
กลับมาเข้าร่วม
เข้าร่วมการประกวดครั้งล่าสุดในปี ค.ศ. 2016: เข้าร่วมการประกวดครั้งล่าสุดในปี ค.ศ. 2017: เข้าร่วมการประกวดครั้งล่าสุดในปี ค.ศ. 2018: เข้าร่วมการประกวดครั้งล่าสุดในปี ค.ศ. 2019: เข้าร่วมการประกวดครั้งล่าสุดในปี ค.ศ. 2020:
วาซาบิ
วาซาบิ (山葵, ワサビ, わさび; Wasabi หรือ Japanese horseradish; ชื่อวิทยาศาสตร์: Eutrema japonicum หรือ Wasabia japonica) เป็นพืชในวงศ์ผักกาด (Brassicaceae) ลำต้นหรือเหง้าของวาซาบิเมื่อนำมาขูดหรือบดจะได้เครื่องจิ้มที่มีรสเผ็ดร้อน คล้ายกับรสของมัสตาร์ด (mustard) หรือฮอร์สแรดิช (horseradish) เพราะเป็นพืชในวงศ์เดียวกัน แต่ต่างจากพริกตรงที่พริกจะร้อนที่ลิ้น ส่วนวาซาบิร้อนที่จมูก เครื่องจิ้มดังกล่าวมักใช้รับประทานกับซูชิ
โดยธรรมชาติแล้ว วาซาบิเจริญเติบโตอยู่ตามท้องน้ำในแถบหุบเขาของญี่ปุ่น วาซาบิมีหลายสายพันธุ์ แต่สายพันธุ์ที่นิยมในตลาด คือ E. japonicum 'Daruma' กับ 'Mazuma'
การใช้วาซาบิเป็นอาหารนั้น มีบันทึกเก่าแก่ที่สุดย้อนหลังไปได้ถึงคริสต์ศตวรรษที่ 8 ส่วนในประเทศที่ใช้ภาษาอังกฤษนั้น วาซาบิเป็นที่นิยมขึ้นเพราะซูชิ ซึ่งเริ่มในราว ค.ศ. 1980
เนื่องจากไม่สามารถเพาะปลูกวาซาบิได้คราวละมาก ๆ ทำให้วาซาบาหายากและมีราคาแพงมากภายนอกญี่ปุ่น จึงมีการใช้ฮอร์สแรดิชมาทำเครื่องจิ้มแบบวาซาบิแทน เครื่องจิ้มแบบนี้มักเรียกว่า "วาซาบิฝรั่ง" (western wasabi)
การใช้ประโยชน์
วาซาบิมักขายเป็นต้น (stem) หรือเป็นเหง้า (rhizome) ซึ่งต้องขูดหรือบดให้ละเอียดก่อนใช้ นอกจากนี้ยังขายเป็นผงแห้ง และเป็นหลอดที่พร้อมใช้ได้ทันที
ส่วนของต้นวาซาบิที่ใช้ทำเป็นเครื่องจิ้มนั้น คือ ต้น, เหง้า,  หรือเหง้าผสมกับส่วนฐานของต้น
ในญี่ปุ่น เครื่องขูดวาซาบาเรียกว่า "โอโรชิงาเนะ" ทำจากโลหะ หนังกระเบนแห้ง เขี้ยวฉลาม หรือเซรามิก ส่วนในร้านอาหารหรู เครื่องจิ้มจะทำต่อเมื่อลูกค้าสั่ง และจะทำโดยใช้เครื่องขูดขูดลำต้น เมื่อทำเสร็จแล้ว ถ้าไม่ใส่ภาชนะปิดฝา เครื่องจิ้มจะหมดรสชาติภายใน 15 นาที
ใบวาซาบิก็รับประทานสดได้ มีรสอย่างเดียวกับต้นหรือเหง้า แต่มีผลข้างเคียง คือ ทำให้ท้องเสียได้
ฝักวาซาบิจะนำมาอบหรือทอดเป็นของกินก็ได้ บางทีอบหรือทอดแล้วเคลือบผงวาซาบิผสมน้ำตาล เกลือ หรือน้ำมัน กินเป็นขนมก็มี ขนมแบบนี้ญี่ปุ่นเรียก "วาซาบิมาเมะ"
ข้อมูลทางโภชนาการ
วาซาบินั้นมักบริโภคในปริมาณน้อยมาก คุณค่าทางโภชนาการจึงมีน้อยตามไปด้วย
วาซาบิสดต้นหนึ่ง ๆ มีองค์ประกอบหลักดังนี้ คาร์โบไฮเดรต (23.5%), น้ำ (69.1%), ไขมัน (0.63%), และโปรตีน (4.8%).
ภาษาคลาสสิก
ภาษาคลาสสิก (classical language) หมายถึง ภาษาเก่าแก่ที่เป็นรากฐานของภาษาอื่น ๆ เช่น ภาษาสันสกฤต ภาษาละติน แม้ปัจจุบันจะไม่ได้มีการใช้สนทนากัน แต่ก็ถือว่ามีคุณค่าในทางวรรณคดี
วิทยาลัยแพทยศาสตร์และการสาธารณสุข มหาวิทยาลัยอุบลราชธานี
วิทยาลัยแพทยศาสตร์และการสาธารณสุข มหาวิทยาลัยอุบลราชธานี (อังกฤษ : College of Medicine and Public Health, Ubon Ratchathani University) เป็นคณะทางด้านวิทยาศาสตร์สุขภาพแห่งที่ 2 ของมหาวิทยาลัยอุบลราชธานี ต่อจากคณะเภสัชศาสตร์ เป็นโรงเรียนแพทย์แห่งที่ 4 ของภาคตะวันออกเฉียงเหนือตามการจัดตั้ง และเป็นโรงแพทย์แห่งที่ 4 ของภาคตะวันออกเฉียงเหนือที่ได้รับการรับรองจากแพทยสภา ถัดจากมหาวิทยาลัยขอนแก่น, มหาวิทยาลัยมหาสารคาม และมหาวิทยาลัยเทคโนโลยีสุรนารี โดยมีวัตถุประสงค์จัดตั้งขึ้นมาเพื่อผลิตแพทย์ในเขตพื้นที่ชนบท และรองรับการดูแลรักษาสุขภาพของประชาชนในเขตภาคตะวันออกเฉียงเหนือตอนล่าง รวมทั้งการวิจัยทางด้านการแพทย์และสาธารณสุขในเขตภูมิภาค
ประวัติ
จากแผนพัฒนาสุขภาพแห่งชาติ พ.ศ. 2545 - 2549 มีเป้าหมายระบุถึงการสร้างเสริมสุขภาพและการป้องกันโรคกับการสนับสนุนการพัฒนาศักย ภาพทางปัญญาของระบบสุขภาพ ยุทธศาสตร์การพัฒนาสุขภาพ ข้อที่ 6 ที่ระบุให้ดำเนินการพัฒนากำลังคนด้านสุขภาพเพื่อรองรับการเปลี่ยนแปลง และระบบสุขภาพใหม่ แต่ในภาคตะวันออกเฉียงเหนือ ซึ่งประกอบด้วย 19 จังหวัด ประชากร 20 ล้านคน หรือประมาณ 1 ใน 3 ของประเทศ กลับมีคณะแพทยศาสตร์มหาวิทยาลัยขอนแก่นเพียงแห่งเดียว จึงเห็นควรมีการจัดตั้งคณะแพทยศาสตร์ เพิ่มขึ้นในภาคตะวันออกเฉียงเหนือตอนล่าง เนื่องจากจังหวัดอุบลราชธานี เป็นจังหวัดใหญ่มีโรงพยาบาลขนาด 1,000 เตียง และขณะนี้มหาวิทยาลัยอุบลราชธานีมีความพร้อมที่จะขยาย การผลิตบุคลากรในสาขาที่จำเป็นและขาดแคลนอีกทั้งเป็นความต้องการของประชาชนส่วนใหญ่ ได้แก่ สาขาแพทยศาสตร์และวิทยาศาสตร์สุขภาพ
โครงการก่อตั้งวิทยาลัยแพทยศาสตร์และการสาธารณสุขริเริ่มโดย นพ.ไพจิตร ปวะบุตร อดีตปลัดกระทรวงสาธารณสุขซึ่งนัดหมายให้มีการประชุมอย่างไม่เป็นทางการในวันที่ 27 กรกฎาคม 2544 เรื่องการจัดตั้งคณะแพทยศาสตร์ที่มหาวิทยาลัยอุบลราชธานี การประชุมครั้งนี้มีตัวแทนจากมหาวิทยาลัยอุบลราชธานี คือ ศ.ดร.ประกอบ วิโรจนกูฏ และ ศ.นพ.ประสิทธิ์ เพ็งสา ร่วมด้วยตัวแทนจากโรงพยาบาลสรรพสิทธิประสงค์ คือ นพ.กวี ไชยศิริ ผู้อำนวยการโรงพยาบาลพร้อมด้วยตัวแทนแพทย์จากโรงพยาบาลสรรพสิทธิประสงค์เข้าร่วมประชุมโดยมีสาระสำคัญสรุปได้ดังนี้ที่ประชุมเห็นพร้อม ในการจัดตั้งคณะแพทยศาสตร์ โดยความร่วมมือระหว่างมหาวิทยาลัยอุบลราชธานี และโรงพยาบาลสรรพสิทธิประสงค์ ในวันที่ 3 กันยายน 2546 มีการบันทึกความร่วมมือระหว่างโรงพยาบาลสรรพสิทธิประสงค์และมหาวิทยาลัยอุบลราชธานีในการผลิตบัณฑิตแพทย์ก่อนหน้านั้นในเดือนตุลาคม 2545 ศ.ดร.ประกอบ วิโรจน์กูฎ ได้ขออนุญาตให้ ศ.นพ.ประสิทธิ์ เพ็งสา มาช่วยปฏิบัติราชการ ณ มหาวิทยาลัยอุบลราชธานีเพื่อร่วมก่อตั้งโครงการวิทยาลัยแพทยศาสตร์และการสาธารณสุข
ต่อมาในปี 2546 ในการประชุมสภามหาวิทยาลัยครั้งที่ 7/2546 มีมติแต่งตั้งศาสตราจารย์นายแพทย์ประสิทธิ์ เพ็งสา เป็นคณบดีผู้ก่อตั้งโครงการจัดตั้งวิทยาลัยแพทย์ศาสตร์และการสาธารณสุข และได้นำเสนอหลักสูตรแพทยศาสตรบัณฑิตต่อการประชุมสภามหาวิทยาลัยเมื่อวันที่ 8 พฤศจิกายน พ.ศ 2546 และผ่านการรับรองจากแพทย์สภาในหลักสูตรแพทยศาสตรบัณฑิตเมื่อวันที่ 26 กรกฎาคม พ.ศ 2549 นับเป็นการสถาปณาวิทยาลัยแพทยศาสตร์และการสาธารณสุข มหาวิทยาลัยอุบลราชธานีอย่างเป็นทางการ วิทยาลัยแพทย์ศาสตร์และการสาธารณสุข มหาวิทยาลัยอุบลราชธานี นับเป็นโรงเรียนแพทย์ลำดับที่ 4 ของภาคตะวันออกเฉียงเหนือที่ได้รับการรับรองจากแพทย์สภา และได้เปิดรับนักศึกษาแพทย์รุ่นที่ 1 ในปีการศึกษา 2549 จำนวน 50 คน ต่อมาในการประชุมสภามหาวิทยาลัยครั้งที่ 5/2548 ได้อนุมัติหลักสูตรวิทยาศาสตรบัณฑิตสาขาสาธารณสุขศาสตร์และได้เปิดรับนักศึกษาสาธารณสุขศาสตร์รุ่นที่ 1 ในปีการศึกษา 2549
หลักสูตรการศึกษา
ปัจจุบัน วิทยาลัยแพทยศาสตร์และการสาธารณสุข มหาวิทยาลัยอุบลราชธานี ประกอบไปด้วยกลุ่มวิชาและหลักสูตรที่เปิดสอน ดังต่อไปนี้
การรับบุคคลเข้าศึกษาในหลักสูตรแพทยศาสตรบัณฑิต
การเปิดรับนักศึกษาแพทย์ โดยวิทยาลัยแพทยศาสตร์และการสาธารณสุข มหาวิทยาลัยอุบลราชธานี รับนักเรียนที่สำเร็จการศึกษาระดับมัธยมศึกษาตอนปลาย (ม.6)หรือเทียบเท่า สายการเรียนวิทยาศาสตร์ - คณิตศาสตร์ ที่มีภูมิลำเนาอยู่ในเขตภาคตะวันออกเฉียงเหนือ จำนวน 4 จังหวัด (ไม่น้อยกว่า 5 ปี) คือ จังหวัดอุบลราชธานี, จังหวัดยโสธร, จังหวัดอำนาจเจริญ และจังหวัดศรีสะเกษ และตามข้อกำหนดต่างๆ ของวิทยาลัยฯ ปัจจุบันเปิดรับนักศึกษาแพทย์ปีละ 68 คน
คณบดีวิทยาลัยแพทยศาสตร์และการสาธารณสุข
ทำเนียบคณบดี รายนามคณบดีวิทยาลัยแพทยศาสตร์และการสาธารณสุข มหาวิทยาลัยอุบลราชธานีตั้งแต่ก่อตั้งจนถึงปัจจุบันมีดังนี้
สถาบันร่วมผลิตแพทย์และสาธารณสุข
โรงพยาบาลที่ผลิตแพทย์ร่วมกับวิทยาลัยแพทยศาสตร์และการสาธารณสุข มหาวิทยาลัยอุบลราชธานีในระดับชั้นคลินิก (ชั้นปี 4 - 6) มีทั้งสิ้น 3 โรงพยาบาล โดยร่วมมือกับศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ ในการเรียนการสอนโดยใช้หลักสูตรของคณะแพทยศาสตร์ มหาวิทยาลัยขอนแก่น นอกจากนี้ได้มีการจัดตั้ง ศูนย์แพทยศาสตรศึกษาชั้นคลินิก โรงพยาบาลศรีสะเกษ ขึ้นมาอีกโรงพยาบาลหนึ่งในการร่วมผลิตแพทย์
คริสตจักรที่ 1 สำเหร่
คริสตจักรที่ 1 สำเหร่ (The First Presbyterian Church of Bangkok) เป็นโบสถ์คริสต์ของนิกายโปรเตสแตนต์ในประเทศไทย ตั้งอยู่ ณ เลขที่ 37 ซอยเจริญนคร 59 ถนนเจริญนคร แขวงสำเหร่ เขตธนบุรี กรุงเทพมหานคร เป็นคริสตจักรแห่งแรกของคณะอเมริกันเพรสไบทีเรียน (The American Presbyterian Mission) ซึ่งมิชชันนารีคณะนี้ได้เริ่มวางรากฐานการเผยแพร่คริสต์ศาสนาในประเทศไทยตั้งแต่รัชสมัยพระบาทสมเด็จพระนั่งเกล้าเจ้าอยู่หัว
การเข้ามาของมิชชันนารีคณะอเมริกันเพรสไบทีเรียน
ค.ศ. 1840 คณะอเมริกันเพรสไบทีเรียนได้ส่ง ศจ.วิลเลียม พี บูแอล (William P. Buell) และภรรยาเดินทางเข้ามาในประเทศไทยแต่มาพำนักอยู่ในประเทศไทยได้ไม่นานภรรยาท่านก็เจ็บป่วยทำให้ต้องเดินทางกลับประเทศสหรัฐอเมริกา งานของคณะอเมริกันเพรสไบทีเรียนได้เริ่มวางฐานรากอย่างถาวรและจริงจัง โดยการเข้ามาของ ศจ.สตีเฟน แมตตูน (Rev. Stephen Mattoon, D.D.) และภรรยา (Mary Lourie Mattoon) กับ ศจ. ซามูแอล เรโนล์ เฮาส์ (Rev. Samuel Reynolds House, M.D.) ในปี ค.ศ.1847 ชาวไทยเรียกหมอแมตตูนว่า “หมอมะตูม” และหมอเฮาส์ว่า “หมอเหา” มิชชันนารีกลุ่มนี้ยังพักอาศัยร่วมอยู่กับมิชชันนารีกลุ่มอื่นที่บริเวณปากคลองบางหลวงและยังไม่ได้สร้างพระวิหารสำหรับนมัสการแต่ประการใด  ค.ศ. 1849 ศจ.สตีเฟน บุช (Rev.Stephen Bush)และภรรยาเดินทางมาสบทบ
การตั้งคริสตจักรเพรสไบทีเรียนที่ 1 กรุงเทพ
ในวันที่ 31 สิงหาคม ค.ศ. 1849 คณะมิชชันนารี 5 คน ประกอบด้วย ศจ. สตีเฟน แมตตูนและภรรยา ศจ. สตีเฟน บุช และภรรยา และศจ. ซามูเอล เรโนล์ เฮาส์ ได้ประชุมอธิษฐานร่วมกันก่อตั้งคริสตจักรขึ้น เรียกว่าคริสตจักรเพรสไบทีเรียนที่ 1 กรุงเทพฯ โดยให้บ้านพักของมิชชั่นนารีบริเวณกุฎีจีน (หลังวัดอรุณราชวรารามราชวรมหาวิหาร) เป็นสถานที่นมัสการ โดยมี ศจ. สตีเฟน แมตตูน เป็นศิษยาภิบาลคนแรกของคริสตจักรแห่งนี้
หลังจากตั้งคริสตจักรไม่กี่วัน คณะมิชชั่นก็ได้มีโอกาสต้อนรับสมาชิกคนแรก (Chinese Christian) คือ ท่านซินแส กีเอ็ง ก๊วยเซียน (Quasien Kieng) เดิมท่านซินแส เป็นคริสเตียนในสังกัดของคณะอเมริกันบอร์ด (A.B.C.F.M.) ต่อมามิชชั่นคณะนั้นได้โยกย้ายจากสยามไปทำงานในประเทศจีน ท่านซินแสจึงย้ายสมาชิกภาพเข้ามาสังกัดคณะอเมริกันเพรสไบทีเรียน (ท่านเป็นครูใหญ่คนแรกของโรงเรียนชายสมัยนั้น ที่ต่อมาคือโรงเรียนกรุงเทพคริสเตียนวิทยาลัย)
ย้ายมาสำเหร่
ค.ศ.1857 ได้ย้ายบ้านพักมิชชันนารี โรงเรียน สถานที่ทำงาน จากกุฎีจีนมาที่สำเหร่เพราะมีอาณาเขตกว้างขวางกว่าและเพื่อรองรับการขยายการทำงานในอนาคต วันอาทิตย์ที่ 7 สิงหาคม ค.ศ. 1859 “นายชื่น” เป็นคนไทยคนแรกที่รับเชื่อโดยการประกาศของคณะอเมริกันเพรสไบทีเรียน
ศิษยาภิบาลคนไทยคนแรกของคริสตจักร
วันที่ 21 มิถุนายน ค.ศ. 1896 คริสตจักรได้สถาปนา ศบ.ย่วญ เตียงหยก เป็นศิษยาภิบาลประจำคริสตจักรนับเป็นศิษยาภิบาลคนไทยคนแรกของคริสตจักร ค.ศ. 1902 ผป.ปลีก อุนยะวงษ์ ก่อตั้งคณะ King’s Daughters หรือคณะราชธิดาแห่งคริสตจักร ซึ่งเป็นจุดเริ่มต้นของคณะสตรีคริสเตียนของคริสตจักรในเวลาต่อมา
สร้างพระวิหารหลังปัจจุบัน
ค.ศ. 1910 สร้างพระวิหารปัจจุบัน โดยรื้อพระวิหารหลังเดิมลงและสร้างบนที่เดิม แต่ยังคงรูปแบบสถาปัตยากรรมของพระวิหารหลังแรกไว้ เงินที่ใช้ในการก่อสร้างมาจากการเรี่ยไรสมาชิกของคริสตจักรใช้เงินก่อสร้างมากกว่า 7,000 บาท มีพิธีมอบถวายในเดือนมิถุนายน ค.ศ. 1910 ซึ่งพระวิหารนี้ยังคงใช้นมัสการพระเจ้ามาจนกระทั่งปัจจุบันนี้ ค.ศ. 1912 สร้างหอระฆัง ค.ศ. 1963 สร้างศาลาเตียงหยก ค.ศ. 1988 ขยายพระวิหารให้ยาวกว่าเดิม 3.50 เมตร ส่วนบริเวณธรรมาสน์ได้ขยายออกไปอีก 4.50 เมตร เพื่อรองรับจำนวนผู้มานมัสการที่จะเพิ่มขึ้นในอนาคต
คริสตจักรในปัจจุบัน
ในปัจจุบันคริสตจักรได้มีการพัฒนาขึ้นในหลาย ๆ ด้าน อาทิเช่น ได้มีการพัฒนาเรื่องของอาคารสถานที่ ด้านการประกาศ การเลี้ยงดูสมาชิก และการสร้างสาวก เป็นต้น ปัจจุบันคริสตจักรมีศิษยาภิบาล คือศาสนาจารย์ ประยูร คาระวานนท์ ผู้ปกครองประจำการ 11 คน มัคนายก 7 คน และกรรมการพันธกิจต่าง ๆ อีก 7 ด้านคือ คริสเตียนศึกษา การประกาศ ดนตรี บ้านและครอบครัว ปฏิคม เยี่ยมเยียน และประชาสัมพันธ์ ปัจจุบันคริสตจักรมีสมาชิกจำนวน 205 คน  ปัจจุบัน คริสตจักรที่ 1 สำเหร่ อยู่ในสังกัดคริสตจักรภาคที่ 6 ของสภาคริสตจักรในประเทศไทย
อำเภอฟูตาบะ
อำเภอฟูตาบะ (双葉郡 (Futaba-gun)) เป็นอำเภอที่ตั้งอยู่ในจังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 865.71 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 12,333 คน มีความหนาแน่นของประชากร 14.2 คนต่อตารางกิโลเมตร
โบฮีเมียนแรปโซดี (ภาพยนตร์)
มีการประกาศจะสร้าง โบฮีเมียนแรปโซดี ตั้งแต่ปี 2010 โดยจะให้ซาชา บารอน โคเฮนรับบทเมอร์คิวรี หลังจากนั้นเขาออกจากโครงการนี้ในปี 2013 เนื่องด้วยความคิดที่ต่างกับเหล่าผู้สร้าง จนได้พับโครงการนี้อีกหลายปี ก่อนที่แมลิกจะเข้ามารับบทนี้ในเดือนพฤศจิกายน 2016 ไบรอัน ซิงเงอร์เริ่มกำกับในเดือนกันยายน 2017 ที่ลอนดอน แต่ถูกไล่ออกในเดือนธันวาคม 2017 เนื่องจากมีความขัดแย้งกับนักแสดงและทีมงาน เดกซ์เตอร์ เฟลตเชอร์ซึ่งเริ่มกำกับภาพยนตร์นี้ตั้งแต่ช่วงแรกในขั้นตอนพัฒนาจึงได้รับการว่าจ้างให้มากำกับภาพยนตร์ให้ลุล่วงไป แต่เครดิตผู้กำกับภาพยนตร์ยังคงเป็นของซิงเงอร์ ตามคู่มือสมาคมผู้กำกับแห่งอเมริกา ส่วนเฟลตเชอร์ได้รับเครดิตในฐานะผู้อำนวยการสร้างและภาพยนตร์ถ่ายทำเสร็จในเดือนมกราคม 2018
ภาพยนตร์ออกฉายในสหราชอาณาจักรเมื่อวันที่ 24 ตุลาคม 2018 และในสหรัฐเมื่อวันที่ 2 พฤศจิกายน 2018 ได้รับเสียงวิจารณ์ทั้งบวกและลบ ได้รับเสียวิจารณ์ในการนำเสนอชีวิตของเมอร์คิวรีและเพศสภาพของเขา รวมถึงสมาชิกคนอื่นของวงก็ได้รับคำวิจารณ์ แต่การแสดงของแมลิกและการดำเนินเพลงได้รับคำชม ภาพยนตร์ยังมีเนื้อหาคลาดเคลื่อนจากความจริงหลายจุด ภาพยนตร์ประสบความสำเร็จบนตารางบ็อกซ์ออฟฟิศ ทำรายได้รวมทั่วโลก 869 ล้านเหรียญสหรัฐ โดยมีค่าผลิตราว 50 ล้านเหรียญสหรัฐ ถือเป็นภาพยนตร์ที่ทำรายได้ทั่วโลกมากที่สุดเป็นอันดับ 6 และสร้างสถิติบนตารางบ็อกซ์ออฟฟิศในฐานะภาพยนตร์ชีวประว้ติและภาพยนตร์แนวชีวิตมากที่สุดตลอดกาล
โบฮีเมียนแรปโซดี ได้รับหลายรางวัล ทั้ง 4 รางวัลใหญ่ในเวทีรางวัลออสการ์ครั้งที่ 91 ในสาขานักแสดงนำชายยอดเยี่ยม (แมลิก), สาขาลำดับภาพยอดเยี่ยม, สาขาลำดับเสียงยอดเยี่ยม และสาขาบันทึกเสียงยอดเยี่ยม ยังได้รับการเสนอชื่อเข้าชิงสาขาภาพยนตร์ยอดเยี่ยม ภาพยนตร์ได้รับรางวัลลูกโลกทองคำ สาขาภาพยนตร์ยอดเยี่ยมประเภทชีวิต จากงานมอบรางวัลลูกโลกทองคำครั้งที่ 76 และได้รับการเสนอชื่อเข้าชิงรางวัลสมาคมผู้อำนวยการสร้างแห่งสหรัฐ สาขาภาพยนตร์ยอดเยี่ยม และรางวัลบาฟตา สาขาภาพยนตร์อังกฤษยอดเยี่ยม ส่วนแมลิกได้รับรางวัลลูกโลกทองคำ รางวัลสมาคมนักแสดงภาพยนตร์และโทรทัศน์ และบาฟตา ในสาขานักแสดงนำชายยอดเยี่ยม
บอล ออฟ ฟูรี่ ศึกปิงปองดึ๋งดั๋งสนั่นโลก
บอล ออฟ ฟูรี่ (Balls of Fury) เป็นหนังแนวตลก กีฬา ซึ่งออกฉายเมื่อวันที่ 29 สิงหาคม ค.ศ. 2007
ทฤษฎีของลามาร์ก
ทฤษฎีของลามาร์ก (Lamarkism, Lamarckian inheritance) คือแนวคิดที่ว่าสิ่งมีชีวิตสามารถถ่ายทอดลักษณะที่ได้รับมาใหม่ไปยั่งรุ่นลูกได้ ตั้งชื่อตามนักชีววิทยาชาวฝรั่งเศส Jean-Baptiste Lamarck
ขณะที่ Charles Darwin เสนอแนวคิดเกี่ยวกับวิวัฒนาการโดยการคัดเลือกจากธรรมชาติลงในหนังสือ On the Origin of Species ดาร์วินก็ยังไม่ตัดแนวคิดนี้ โดยเรียกว่า การถ่ายทอดโดยการใช้และไม่ใช้ (use and disuse inheritance) แต่ปฏิเสธแง่มุมอื่นของทฤษฎี
ภาษามาเล็ง
ภาษามาเล็ง (Maleng) หรือภาษามาเลียง ภาษามาลัง มีผู้พูดทั้งหมด 1,000 คน พบในลาว 800 คน (พ.ศ. 2539) ในแขวงคำม่วน พบในเวียดนาม 200 คน (พ.ศ. 2539) ในจังหวัดกวางบิญ และตามแนวชายแดนลาว จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขาเหวียด-เหมื่อง สาขาย่อยชุต
จิตตปัญญาศึกษา
ศาสตราจารย์ประเวศ วะสี ได้ให้แนวคิดเรื่องจิตตปัญญาศึกษาว่า จิตตปัญญาศึกษา คือ การศึกษาที่ทำให้เข้าใจด้านในของตัวเอง รู้ตัว เข้าถึงความจริง ทำให้เปลี่ยนมุมมองเกี่ยวกับโลกและผู้อื่น เกิดความเป็นอิสระ ความสุข ปัญญา และความรักอันไพศาลต่อเพื่อนมนุษย์และสรรพสิ่ง หรืออีกนัยหนึ่ง เกิดความเป็นมนุษย์ที่สมบูรณ์ โดยเน้นการศึกษาจากการปฏิบัติ เช่น จากการทำงานศิลปะ โยคะ ความเป็นชุมชน การเป็นอาสาสมัครเพื่อสังคม สุนทรียสนทนา การเรียนรู้จากธรรมชาติ และจิตตภาวนา เป็นต้น
ที่มาของจิตตปัญญาศึกษา
ด้วยข้อจำกัดของการศึกษา และการเรียนรู้ ทั้งวิชาความรู้มาตรฐาน และวิชาความรู้ชั้นสูง ที่มุ่งเน้นการเรียนรู้เรื่องต่างๆ อันเป็นเรื่องนอกตัว แม้มีความจำเป็น แต่เมื่อขาดการเรียนรู้เรื่องในตัวก็ขาดความสมบูรณ์ในตัวเอง เอียงข้าง แยกส่วน จนมิอาจเชื่อมโยงกับความเป็นจริง เกิดความบีบคั้น ทั้งในตัวเองและระหว่างกันในสังคม เป็นต้นเหตุของปัญหาต่างๆ ในสังคมจนเกิดวิกฤติ กุญแจแห่งอนาคตของมนุษยชาติจึงอยู่ที่การเรียนรู้เพื่อที่จะเปลี่ยนแปลงขั้นพื้นฐาน (Transformative Learning) ทั้งในตัวเอง (Personal Transformation) เชิงองค์กร (Organizational Transformation) และสังคม (Social Transformation) การเคลื่อนไหว ด้านการศึกษาตามแนวทางจิตตปัญญาศึกษาจึงก่อตัวขึ้น โดยภาคีเครือข่ายจิตตปัญญาศึกษา อันเป็นการรวมตัวอย่างไม่เป็นทางการของกลุ่มผู้ที่สนใจในการเข้าร่วมหารือ เพื่อให้เกิดการขับเคลื่อนงานด้านนี้ขึ้นในสังคมไทย สมาชิกในเครือข่ายดังกล่าว อาทิ เครือข่ายผู้ทรงคุณวุฒิ พระไพศาล วิสาโล นายแพทย์ประเวศ วะสี ศาสตราจารย์สุมน อมรวิวัฒน์ และจากที่อื่น ๆ ทั้งที่เป็นอาจารย์ในมหาวิทยาลัยมหิดล จุฬาลงกรณ์มหาวิทยาลัย สถาบันอาศรมศิลป์ เสมสิกขาลัย สถาบันการศึกษาสัตยาไส สถาบันขวัญเมือง ศูนย์คุณธรรม สำนักงานกองทุนสนับสนุนการสร้างเสริมสุขภาพ เสถียรธรรมสถาน และมูลนิธิสดศรี-สฤษดิ์วงศ์ จากหลากหลายสาขาวิชา เช่น วิทยาศาสตร์ สังคมศาสตร์ แพทย์ วิศวกรรม การศึกษา ศาสนา สิ่งแวดล้อม ธุรกิจ เป็นต้น จะพัฒนาตัวเองเป็นวิทยากร และอาจารย์ผู้สอนในหลักสูตรปริญญาโท และปริญญาเอก เพื่อสร้างผู้เชี่ยวชาญขึ้นไว้ในสังคมไทย จำนวนมากขึ้นๆ และเป็นกำลังสำคัญที่จะทำให้การศึกษาตามแนวทางจิตตปัญญาศึกษาเกิดขึ้น เป็นส่วนหนึ่งของการศึกษาทั่วไปในหลักสูตรการศึกษาทุกประเภทและทุกระดับ
อ้างอิง
http://www.ce.mahidol.ac.th
Pangenesis
Pangenesis เป็นทฤษฎีที่ Charles Darwin เสนอว่าน่าจะเป็นกระบวนการที่สิ่งมีชีวิตใช้ในการสืบทอดลักษณะทางพันธุกรรม
ทฤษฎี pangenesis เชื่อว่า อวัยวะต่างๆ ทั้งหมด ของสิ่งมีชีวิต จะไปมีส่วนร่วมในการถ่ายทอดพันธุกรรม ผ่านทางอนุภาคของการถ่ายทอดที่เรียกว่า gemmule ดาร์วินเชื่อว่าอนุภาค gemmule มีขนาดระดับอะตอม จะถูกแยกออกมาจากอวัยวะต่างๆ แล้วไปรวมในอวัยวะสืบพันธุ์
ลิฟแอนด์มัดดี
ลิฟแอนด์มัดดี (Liv and Maddie, ชื่อเต็ม: Liv and Maddie: Cali Style สำหรับฤดูการที่ 4) เป็นซีรีส์โทรทัศน์แนวตลกของสหรัฐอเมริกา ที่สร้างโดย John D. Beck และ Ron Hart โดยออกอากาศทางช่องดิสนีย์แชนแนล ในวันที่ 19 กรกฎาคม 2013 และจบลงในวันที่ 24 มีนาคม 2017 ซีรีส์นำแสดงโดย โดฟ คาเมรอน, Joey Bragg, Tenzing Norgay Trainor, Kali Rocha, Benjamin King และ Lauren Lindsey Donzis
สนธิสัญญาไซ่ง่อน
สนธิสัญญาไซ่ง่อน หรือ สนธิสัญญานครโฮจิมินห์ อาจหมายถึง ความตกลงหลายฉบับที่เจรจาและลงนามกันในไซ่ง่อน (นครโฮจิมินห์ในประเทศเวียดนาม)
เส้นตัดขวาง
เส้นตัดขวาง ในทางเรขาคณิต หมายถึง เส้นตรงที่ลากผ่านเส้นตรงร่วมระนาบอื่นๆ ตั้งแต่สองเส้นขึ้นไป ทำให้เกิดจุดตัดที่ตำแหน่งต่างๆ กัน โดยเฉพาะเมื่อเส้นตัดขวางลากผ่านเส้นขนาน
กำหนดให้เส้นตรง a ขนานกับเส้นตรง b และมีเส้นตัดขวาง t ลากผ่านเส้นตรง a ด้วยมุมขนาด X ถ้าหากเส้นตรงทั้งสามเส้นอยู่บนระนาบเดียวกันแล้ว เส้นตัดขวาง t จะต้องทำมุม X กับเส้นตรง b ด้วย
ชาวอันดามันใหญ่
ชาวอันดามันใหญ่ เป็นชนพื้นเมืองกลุ่มหนึ่งของหมู่เกาะอันดามัน อาศัยกระจายอยู่บนเกาะอันดามันใหญ่ สามารถแบ่งออกเป็นสิบเผ่าใหญ่ แม้จะใช้ภาษาแตกต่างกันไปแต่ก็จัดอยู่ในกลุ่มภาษาอันดามันใหญ่ซึ่งอยู่ในตระกูลภาษาอันดามันเช่นเดียวกัน
ชาวอันดามันใหญ่ถูกแยกออกจากชาวอันดามันกลุ่มอื่น ๆ ด้วยวัฒนธรรมและภูมิศาสตร์ มีกลุ่มชนอีกสี่กลุ่มใช้ภาษากลุ่มเอิงเกอซึ่งไม่สามารถเข้าใจกันได้กับภาษาของชาวอันดามันใหญ่
ครั้งหนึ่งชาวอันดามันใหญ่เคยเป็นหนึ่งในห้าชาติพันธุ์หลักบนหมู่เกาะอันดามัน มีประชากรราว 2,000–6,600 คน แต่พวกเขาล้มหายตายจากด้วยโรคภัยไข้เจ็บ สุรา สงครามยุคอาณานิคม และการสูญเสียพื้นที่ในการล่าสัตว์ ในเดือนกุมภาพันธ์ ค.ศ. 2010 มีชาวอันดามันใหญ่หลงเหลืออยู่เพียง 52 คน ต่อมาเดือนสิงหาคม ค.ศ. 2020 มีประชากรเพียง 59 คน ในจำนวนนี้มี 10 คนติดเชื้อโควิด-19 ปัจจุบันความแตกต่างด้านภาษาและความเป็นชนเผ่าสูญหายไปมาก บุคคลที่ระบุตัวตนเป็นชาวอันดามันใหญ่มักเป็นลูกผสมเชื้อสายพม่า ฮินดี และชนพื้นเมือง
รัฐซัสแคตเชวัน
รัฐซัสแคตเชวัน คือรัฐหนึ่งของประเทศแคนาดา ที่ตั้งอยู่ตอนกลางถัดไปทางตะวันตกของประเทศ เป็นหนึ่งในสองรัฐของประเทศที่ไม่มีส่วนที่ติดกับทะเล
กีฬาแบดมินตันในโอลิมปิกฤดูร้อน 2012 – หญิงเดี่ยว
กีฬาแบดมินตันในโอลิมปิกฤดูร้อน2012 ประเภทหญิงเดี่ยว
สนธิสัญญาสต็อกโฮล์ม
สนธิสัญญาสต็อกโฮล์ม อาจหมายถึง
เดสทินี (เพลงของมิกิ มะสึฮะชิ)
เดสทินี (Destiny) เป็นซิงเกิลที่ 2 ของมิกิ มะสึฮะชิ ซิงเกิลนี้ได้รับการนำไปใช้ในอนิเมะยอดนักสืบจิ๋วโคนันเป็นเพลงเปิดที่ 9
ข้อมูลเพลง
ซิงเกิลนี้เป็นซิงเกิลลำดับที่ 2 ของมิกิ มะสึฮะชิ รหัส GZCA-1085 ซิงเกิลนี้ได้นำมาใช้ในอนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 9 ของเรื่องนี้ใช้ตั้งแต่ตอนที่ 231-258 จำนวน 28 ตอน และนับเป็นซิงเกิลเดียวที่มิกิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 22 ด้วยยอดขาย 15,020 ชุด ซิงเกิลนี้มียอดขายรวมประมาณ 20,000 ชุด ซิงเกิลนี้อยู่ในชาร์ด 5 สัปดาห์ เป็นซิงเกิลเดียวของเธอที่ขึ้นในอันดับ ท็อป 30 ได้
ปี 2007 รินะ อาอิอุชิ และ ยูก้า ซาเอกุซะ ได้ร้อง Cover ในซิงเกิล นานะสึ โนะ อูมิ โวะ วาตารุ คาเซะ โนะ โยว นิ อยู่แทร็กที่ 2
รายชื่อเพลง
คำร้องโดย ทำนองโดย มะชิมะกะ สีโนฟุ เรียบเรียงโดย คำร้องโดย มิกิ มะสึฮะชิ ทำนองโดย คาวาโกะ นามิ เรียบเรียงโดย
อำเภอเฟิ่งหยาง
อำเภอเฟิ่งหยาง เป็นอำเภอหนึ่งที่อยู่ภายใต้การปกครองของนครฉูโจว มณฑลอานฮุย สาธารณรัฐประชาชนจีน ณ ปี 2013 อำเภอนี้มีประชากร 765,600 คน
อำเภอแห่งนี้เป็นสถานที่สำคัญทางประวัติศาสตร์เพราะเป็นนิวาสสถานที่ประสูติของจักรพรรดิหงอู่ หรือจักรพรรดิจูหยวนจาง ปฐมจักรพรรดิแห่งราชวงศ์หมิง
เขตการปกครอง
อำเภอเฟิ่งหยางแบ่งการปกครองออกเป็น 14 เมือง และ 1 ตำบล โดยที่ว่าการอำเภอตั้งอยู่ในเมืองฝู่เฉิง
ร็อบ คาวัลโล
รอเบิร์ต เซียส์ "ร็อบ" คาวัลโล (Robert Siers "Rob" Cavallo) เกิด 21 มีนาคม ค.ศ. 1963 เป็นโปรดิวเซอร์เพลง นักดนตรี และผู้บริหารในอุตสาหกรรมเพลง ชาวอเมริกัน เดิมทีรู้จักในฐานะทำงานการผลิตให้กับกรีนเดย์ เขายังทำงานร่วมกับ ลิงคินพาร์ก, มายเคมิคอลโรแมนซ์, เอริก แคลปตัน, กูกูดอลส์, เดฟแมททิวส์แบนด์, คิด ร็อก, จอว์เบรกเกอร์, อลานิส มอริสเซตต์, แบล็กแซ็บบาธ, ฟิล คอลลินส์, พาร์อะมอร์, ซิกเพนซ์นอนเดอะริชเชอร์, ลิลพีป, ไชน์ดาวน์ และมีต โลฟ  เขายังเป็นผู้ชนะรางวัลแกรมมี่มาแล้วหลายรางวัล
เดชมารคัมภีร์นพเก้า
เดชมารคัมภีร์นพเก้า หรือชื่อเดิม มังกรหยก ตอน คัมภีร์มารนพเก้า (The Mystery Of The Condor Hero) เป็นละครโทรทัศน์ที่อิงเรื่องราวมาจากวรรณกรรมชิ้นเอกของจีนเรื่อง มังกรหยก ของกิมย้ง นำแสดงโดย เดวิด เจียง, เหลียง เพ่ยหลิง, จาง จื่อหลิน ออกอากาศทางช่อง 3 แฟมิลี่ เป็นตอนแรกในวันที่ 5 กรกฎาคม พ.ศ. 2560
เนื้อเรื่องย่อ
ฝงเหิง เป็นองค์หญิงแห่งเมืองกิม เนื่องจากอาวุธในเมืองนี้มีส่วนพัวพันกับคัมภีร์ จึงต้องเข้ามามีส่วนพัวพันในการแย่งคัมภีร์กับเหล่าจอมยุทธด้วย ในภาวะคับขันนั้น เธอได้รับการช่วยชีวิตจากอึ้งเอี๊ยะซือ ทั้งสองต่างชื่นชมฝีมือซึ่งกันและกัน หลังจาการประลองยุทธที่หัวซานผ่านไปแล้ว ข่าวคราวของคัมภีร์ก็เงียบหายไป แต่ทว่า อึ้งเอี๊ยะซือ เนื่องจากได้รับพิษอย่างหนัก จากการช่วยชีวิตของฝงเหิง จนทำให้ฝงเหิงจำเป็นต้องไปหลอกขอคัมภีร์จากจิวแปะทง เพื่อมารักษา อึ้งเอี๊ยะซือ ทว่า อาวเอี้ยงฮง ได้ข่าวรีบตามมาแย่งคัมภีร์
เฉินสวนฟง ศิษย์เอกแห่งสำนักฝ่ามือเหล็ก เนื่องจากไม่พอใจการกระทำของ ฉิวเชียนเหยิ่น ที่ใช้วิธีสกปรกแย่งชิงคัมภีร์จึงตัดสินใจแยกทางออกมา เป็นเหตุให้ถูกตามล่า โชคดีที่อั้งเอี๊ยะซือช่วยชีวิตไว้
เหมยเซาฟง เป็นทาสผู้ซื่อสัตย์ของ เอ้าเอี้ยงฮง เดิมเป็นศัตรูคู่อาฆาตของอึ้งเอี๊ยะซือ แต่แล้วพรมหมลิขิตทำให้กลายเป็นศิษย์คนโปรดของอึ้งเอี๊ยะซือ เมื่อเอ้าเอี้ยงฮง แย่งชิงคัมภีร์ไม่สำเร็จจึงบังคับให้ เหมยเซาฟงขโมยคัมภีร์ สร้างความลำบากใจให้แก่นางอย่างมาก
ฉลองรัช (แก้ความกำกวม)
ฉลองรัช อาจหมายถึง
ฮุ่ยโจว
ฮุ่ยโจว เป็นนครทางตะวันออกเฉียงใต้ของมณฑลกวางตุ้ง สาธารณรัฐประชาชนจีน ห่างจากฮ่องกงไปประมาณ 43 ไมล์ เป็นส่วนหนึ่งของอภิมหานครสามเหลี่ยมปากแม่น้ำเพิร์ล ฮุ่ยโจวมีอาณาเขตทางทิศตะวันตกติดกับเมืองหลวงของมณฑล กว่างโจว ทิศตะวันตกเฉียงใต้ติดกับเชินเจิ้นและตงกว่าน ทิศเหนือติดกับเฉากวัน ทิศตะวันออกเฉียงเหนือติดกับเหอเหยฺวียน ทิศตะวันออกทิศกับชั่นเหว่ย์ และทิศใต้ติดกับอ่าวต้าหย่าในทะเลจีนใต้ นครฮุ่ยโจวมีผู้อยู่อาศัยประมาณ 4.6 ล้านคน และมีสถานะการบริหารเป็นนครระดับจังหวัด
ในเดือนเมษายน 2018 ไชน่าเดลี ได้ประกาศว่าทางรถไฟอัตโนมัติสายแรกของโลกกำลังอยู่ระหว่างการก่อสร้างระหว่างตงกว่านกับฮุ่ยโจว ในฐานะโครงการนำร่องจะประกอบไปด้วยสถานีรถไฟ 10 แห่ง รถไฟไร้คนขับ และหุ่นยนต์ช่วยเหลือสำหรับผู้โดยสารที่มีกระเป๋าเดินทางและตั๋ว
เขตการปกครอง
นครระดับจังหวัดฮุ่ยโจวแบ่งออกเป็นเขตการปกครองระดับอำเภอ 5 แห่ง ได้แก่ 2 เขต และ 3 อำเภอ
โรคเกาต์
โรคเกาต์ (หรือที่รู้จักกันในนาม โพดากรา เมื่อเกิดกับนิ้วหัวแม่เท้า) เป็นภาวะความเจ็บป่วยที่มักสังเกตได้จากอาการไขข้ออักเสบกำเริบเฉียบพลันซ้ำ ๆ—มีอาการแดง ตึง แสบร้อน บวมที่ข้อต่อ ข้อต่อกระดูกฝ่าเท้า-นิ้วเท้าที่โคนนิ้วหัวแม่เท้ามักได้รับผลกระทบบ่อยที่สุด (ประมาณ 50% ของผู้ป่วย) นอกจากนี้ ยังอาจพบได้ในรูปแบบของก้อนโทไฟ นิ่วในไต หรือ โรคไตจากกรดยูริก โรคนี้เกิดจากการมีระดับกรดยูริกในเลือดสูง กรดยูริกตกผลึกแล้วมาจับที่ข้อต่อ เส้นเอ็น และ เนื้อเยื่อโดยรอบ
การวินิจฉัยทางคลินิกทำได้โดยการตรวจผลึกที่มีลักษณะเฉพาะในน้ำไขข้อ รักษาได้โดยยาแก้อักเสบชนิดไม่ใช่สเตอรอยด์ (NSAIDs) สเตอรอยด์ หรือ โคลชิซีน ซึ่งทำให้ผู้ป่วยมีอาการดีขึ้นได้ หลังจากอาการข้ออักเสบกำเริบเฉียบพลันผ่านไปแล้ว ระดับของกรดยูริกในเลือดมักจะลดลงได้โดยการปรับเปลี่ยนวิถีชีวิต และในผู้ที่มีอาการกำเริบบ่อยอาจใช้อัลโลพูรินอลหรือโพรเบเนซิดเพื่อให้การป้องกันในระยะยาว
จำนวนผู้ป่วยโรคเกาต์เพิ่มสูงขึ้นในช่วงหลายสิบปีนี้ โดยมีผลกระทบกับ 1-2% ของชาวตะวันตกในช่วงใดช่วงหนึ่งของชีวิต จำนวนที่เพิ่มขึ้นนี้เชื่อว่าเป็นผลมาจากปัจจัยเสี่ยงที่พบมากขึ้นในประชากร ยกตัวอย่างเช่น กลุ่มอาการเมตาบอลิก อายุขัยที่ยืนยาวขึ้น และ พฤติกรรมการกินอาหารที่เปลี่ยนแปลงไป แต่เดิมนั้นโรคเกาต์เคยได้ชื่อว่าเป็น "โรคของราชา" หรือ "โรคของคนรวย"
สัญญาณและอาการ
โรคเกาต์สามารถพบได้หลายรูปแบบ ที่พบมากที่สุดคืออาการไขข้ออักเสบกำเริบแบบเฉียบพลัน (ข้อต่อแดง ตึง แสบร้อน บวม) ข้อต่อกระดูกฝ่าเท้า-นิ้วเท้าที่โคนนิ้วหัวแม่เท้ามักได้รับผลกระทบมากที่สุด โดยคิดเป็นจำนวนครึ่งหนึ่งของผู้ป่วยทั้งหมด  ข้อต่ออื่น ๆ เช่น ส้นเท้า หัวเข่า ข้อมือ และ นิ้วมือก็อาจได้รับผลกระทบได้เช่นกัน  ความเจ็บปวดที่ข้อต่อมักเริ่มขึ้นประมาณ 2–4 ชั่วโมงในเวลากลางคืน  เหตุผลที่เกิดอาการกำเริบในเวลากลางคืนเนื่องจากอุณหภูมิของร่างกายลดลงในช่วงเวลานั้น  อาจมีอาการอื่น ๆ เกิดขึ้นพร้อมกับอาการปวดข้อบ้าง เช่น ความล้าและมีไข้สูง
ระดับของกรดยูริกที่สูงอย่างต่อเนื่องเป็นเวลานาน (ภาวะกรดยูริกในเลือดสูง) อาจส่งผลให้เกิดอาการอื่น ๆ รวมถึงการจับตัวของผลึกกรดยูริกที่แข็งแต่ไม่แสดงอาการเจ็บปวดที่รู้จักกันในนามของ ก้อนโทไฟ การขยายตัวของก้อนโทไฟอาจนำไปสู่โรคไขข้ออักเสบเรื้อรังเนื่องจากการผุกร่อนของกระดูก นอกจากนี้ ระดับที่สูงของกรดยูริกยังอาจนำไปสู่การเกิดผลึกในไต ก่อให้เกิดนิ่วตามด้วยโรคไตจากกรดยูริก
สาเหตุ
ภาวะกรดยูริกในเลือดสูง เป็นสาเหตุพื้นฐานของโรคเกาต์ ภาวะนี้อาจเกิดขึ้นได้ด้วยสาเหตุมากมาย ไม่ว่าจะเป็นอาหาร พันธุกรรม หรือ การขับเกลือยูเรทซึ่งเป็นเกลือของกรดยูริกที่ไม่เพียงพอ การขับกรดยูริกไม่เพียงพอของไตเป็นสาเหตุหลักของภาวะกรดยูริกในเลือดสูงในผู้ป่วยประมาณ 90% ในขณะที่การผลิตกรดมากเกินไปเป็นสาเหตุของผู้ป่วยน้อยกว่า 10%  ประมาณ 10% ของผู้ป่วยที่มีภาวะกรดยูริกในเลือดสูงจะกลายเป็นโรคเกาต์ในช่วงใดช่วงหนึ่งของชีวิต  อย่างไรก็ตาม อัตราความเสี่ยงจะแตกต่างกันไปขึ้นอยู่กับระดับของภาวะกรดยูริกในเลือดสูง หากระดับนี้อยู่ระหว่าง 415 ถึง 530 μmol/l (7 ถึง 8.9 mg/dl) อัตราความเสี่ยงจะอยู่ที่ 0.5% ต่อปี ในขณะที่ผู้ป่วยที่มีระดับกรดยูริกในเลือดสูงกว่า 535 μmol/l (9 mg/dL) อัตราความเสี่ยงจะอยู่ที่ 4.5% ต่อปี
วิถีชีวิต
พฤติกรรมการบริโภคอาหารเป็นสาเหตุของการเกิดโรคเกาต์ประมาณ 12% ทั้งนี้รวมถึงการบริโภคเครื่องดื่มแอลกอฮอล์ เครื่องดื่มน้ำหวานที่ผสมฟรักโทส เนื้อสัตว์ และ อาหารทะเล ปัจจัยอื่น ๆ ได้แก่ การบาดเจ็บทางร่างกาย และ การผ่าตัด การวิจัยล่าสุดพบว่าปัจจัยเกี่ยวกับพฤติกรรมการบริโภคอาหารที่เคยเชื่อว่าเกี่ยวข้องนั้น ในความเป็นจริงไม่ได้เกี่ยวเลย ไม่ว่าจะเป็นการบริโภคผักที่มีพิวรีนสูง (ตัวอย่างเช่นถั่ว ถั่วลันเตา ถั่วเลนทิล และ ผักโขม) และ โปรตีนทุกชนิด  การบริโภคกาแฟ วิตามินซี และ ผลิตภัณฑ์นม ตลอดจนการออกกำลังกายดูเหมือนจะช่วยลดความเสี่ยง   ที่เชื่อเช่นนั้นส่วนหนึ่งเนื่องมาจากผลของอาหารเหล่านี้ในการลดภาวะดื้อต่ออินซูลิน
พันธุกรรม
การเกิดโรคเกาต์ส่วนหนึ่งมาจากสาเหตุทางพันธุกรรมซึ่งเอื้อต่อประมาณ 60% ของความแปรปรวนในระดับของกรดยูริก ยีนสามตัวคือSLC2A9 SLC22A12 และ ABCG2 ถูกพบว่ามักจะเกี่ยวข้องกับโรคเกาต์และความแปรปรวนของยีนเหล่านี้สามารถเพิ่มความเสี่ยงได้ประมาณสองเท่า การกลายพันธุ์ที่ก่อให้เกิดการสูญเสียฟังก์ชันของโปรตีนใน SLC2A9 และ SLC22A12 ก่อให้เกิดภาวะกรดยูริกในเลือดสูงทางพันธุกรรมโดยการลดการดูดซึมและไม่มีการต่อต้านการหลั่งเกลือยูเรท ความผิดปกติทางพันธุกรรมที่หายากบางอย่าง เช่น โรคไตในเด็กที่ถ่ายทอดทางพันธุกรรมจากภาวะกรดยูริกในเลือดสูง โรคถุงน้ำในไตชั้นกลาง การสังเคราะห์ฟอสโฟไรโบซิลไพโรฟอสเฟตมากเกินไป การขาดไฮโปแทนซีน – กวานีนฟอสโฟไรโบซิลทรานสเฟอเรส เช่นที่พบใน กลุ่มอาการ Lesch-Nyhan เกิดความซับซ้อนเพราะโรคเกาต์
ภาวะความเจ็บป่วย
โรคเกาต์มักเกิดขึ้นพร้อมกับปัญหาทางการแพทย์อื่น ๆ กลุ่มอาการเมตาบอลิกซึ่งรวมโรคอ้วนลงพุง ความดันโลหิตสูง ภาวะดื้อต่ออินซูลิน และ ระดับไขมันในเลือดผิดปกติ เกิดขึ้นในเกือบ 75% ของผู้ป่วย  ภาวะอื่น ๆ ที่มักเกิดความซับซ้อนเพราะโรคเกาต์รวมถึง: ภาวะเม็ดเลือดแดงมาก โรคพิษตะกั่ว ไตวาย โรคโลหิตจาง โรคสะเก็ดเงิน และ การปลูกถ่ายอวัยวะ  ค่าดัชนีมวลกายที่มากกว่าหรือเท่ากับ 35 เพิ่มความเสี่ยงของการเป็นโรคเกาต์ขึ้นเป็นสามเท่าในเพศชาย  การสัมผัสสารตะกั่วเป็นเวลาติดต่อกันและเครื่องดื่มแอลกอฮอล์ที่มีสารตะกั่วปนเปื้อนเป็นปัจจัยเสี่ยงต่อการเกิดโรคเกาต์ เนื่องจากผลกระทบที่เป็นอันตรายของสารตะกั่วต่อการทำงานของไต  กลุ่มอาการ Lesch-Nyhan มักจะเกี่ยวข้องกับโรคข้ออักเสบเพราะโรคเกาต์
ยา
ยาขับปัสสาวะถูกเชื่อมโยงกับสาเหตุการกำเริบของโรคเกาต์ตลอดมา อย่างไรก็ตาม การใช้ไฮโดรคลอโรไทอาไซด์ในปริมาณน้อยดูเหมือนจะไม่ได้เพิ่มความเสี่ยง ยาอื่น ๆ ที่เกี่ยวข้องรวมถึงไนอาซิน และ แอสไพริน (กรดอะซิทิลซาลิไซลิก) สารกดภูมิคุ้มกันต่าง ๆ ไซโคลสปอริน และ ทาโครลิมุส ก็เกี่ยวข้องกับการเกิดโรคเกาต์ด้วยเช่นกัน โดยเฉพาะอย่างยิ่งยาตัวแรกเมื่อใช้ร่วมกับไฮโดรคลอโรไทอาไซด์
พยาธิสรีรวิทยา
โรคเกาต์เป็นความผิดปกติของการเผาผลาญพิวรีน และเกิดขึ้นเมื่อสารสังเคราะห์สุดท้าย กรดยูริก ตกผลึกในรูปแบบของโมโนโซเดียมยูเรทที่ตกตะกอนในข้อต่อ บนเส้นเอ็น และ เนื้อเยื่อรอบ ๆ จากนั้น ผลึกเหล่านี้จะก่อให้เกิดปฏิกิริยาการอักเสบเนื่องจากภูมิคุ้มกัน โดยหนึ่งในโปรตีนที่สำคัญในชั้นการอักเสบได้แก่ อินเตอร์ลูคิน 1β  การสูญเสียยูริเคสซึ่งย่อยสลายกรดยูริกทีละน้อยในมนุษย์และไพรเมตชั้นสูงต่าง ๆ ทำให้ภาวะนี้กลายเป็นเรื่องที่พบบ่อย